CELEX: 22007D0424(01)
Language: sl
Date: 2007-01-19 00:00:00
Title: Priporočilo Pridružitvenega sveta št. 1/2007 EU-Libanon z dne 19. januarja 2007 o izvajanju akcijskega načrta EU-Libanon

24.4.2007   
            
            
               SL
            
            
               Uradni list Evropske unije
            
            
               C 89/1
            
         
      PRIPOROČILO PRIDRUŽITVENEGA SVETA št. 1/2007 EU-LIBANON
   
   z dne 19. januarja 2007
   o izvajanju akcijskega načrta EU-Libanon
   (2007/C 89/01)
   PRIDRUžITVENI SVET EU-LIBANON JE –
   ob upoštevanju Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani, (v nadaljnjem besedilu „Evro-mediteranski sporazum“) in zlasti drugega stavka člena 76(2) Sporazuma,
   ob upoštevanju naslednjega:
   
               (1)
            
            
               Člen 76 Evro-mediteranskega sporazuma daje Pridružitvenemu svetu pristojnost, da pripravi ustrezna priporočila za namene doseganja ciljev Sporazuma.
            
         
               (2)
            
            
               V smislu člena 86 Evro-mediteranskega sporazuma pogodbenici sprejmeta vse splošne ali posebne ukrepe za izpolnjevanje svojih obveznosti iz Sporazuma in sta odgovorni za doseganje ciljev iz Sporazuma.
            
         
               (3)
            
            
               Pogodbenici Evro-mediteranskega sporazuma sta se dogovorili o besedilu akcijskega načrta EU-Libanon.
            
         
               (4)
            
            
               Akcijski načrt EU-Libanon bo podpiral izvajanje Evro-mediteranskega sporazuma z določitvijo in dogovorom med pogodbenicama o konkretnih ukrepih za praktično usmerjanje tega izvajanja.
            
         
               (5)
            
            
               Akcijski načrt ima dvojni namen; določitev konkretnih ukrepov za izpolnjevanje obveznosti pogodbenic, določenih v Evro-mediteranskem sporazumu, in zagotavljanje širšega okvira za nadaljnjo krepitev odnosov EU-Libanon, ki bo zajemal obsežno gospodarsko povezovanje in poglabljanje političnega sodelovanja, v skladu s splošnimi cilji Evro-mediteranskega sporazuma –
            
         SPREJEL NASLEDNJE PRIPOROČILO:
   Edini člen
   Pridružitveni svet priporoča, da pogodbenici izvajata akcijski načrt EU-Libanon (1), če je to izvajanje usmerjeno v doseganje ciljev Evro-mediteranskega sporazuma.
   
      V Bruslju, 19. januarja 2007.
      
         
            Za Pridružitveni svet
         
         
            Predsednik
         
         F.-W. STEINMEIER
         
      
   
   
      (1)  http://register.consilium.europa.eu